smcproject/ml-wiki-sentences huggingface dataset:
{{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) കൂടുതൽ വായനയ്ക്ക് Bernadac, Christian (ed.) (1980).
L'Holocauste oublié.
Le martyre des Tsiganes Éditions Famot (in French).
Fonseca, Isabel (1996).
Bury Me Standing: The Gypsies And Their Journey .
Chapter 7, The Devouring .
London: Vintage.
ISBN 978-0-679-73743-8 .
Kenrick, Donald; Puxon, Grattan (2009).
Gypsies Under the Swastika .
Univ of Hertfordshire Press.
ISBN 978-1-902806-80-8 .
Klamper, Elisabeth (1993).
Persecution and Annihilation of Roma and Sinti in Austria, 1938–1945 .
Journal of the Gypsy Lore Society 5, 3 (2).
{{ cite book }} : Invalid | ref=harv ( help ) In Google Books .
Montemarano, Mike (22 April 2015).
A Case for Heritage: The Romani Archived 2015-11-27 at the Wayback Machine .
Art On The Banks Journal.
Pamieci, Ksiega (1993).
Memorial Book: The Gypsies at Auschwitz-Birkenau .
Introduction by Jan Parcer.
K G Saur Verlag for State Museum of Auschwitz-Birkenau.
ISBN 978-3-598-11162-4 .
Ramati, Alexander (1986).
And the Violins Stopped Playing: A Story of the Gypsy Holocaust .
War time biography of Roman (Dymitr) Mirga, on which the film of the same name is based.
Sonneman, Toby (2002).
Shared Sorrows: A Gypsy Family Remembers the Holocaust .
ISBN 978-1-902806-10-5 .
Tyrnauer, Gabrielle (1989).
Gypsies and the Holocaust: A Bibliography and Introductory Essay .
Concordia University – Montreal Institute for Genocide Studies.
Winter, Walter (2004).
Winter Time: Memoirs of a German Sinto who survived Auschwitz (Translated and annotated by Struan Robertson).
Hatfield: University of Hertfordshire Press ISBN 978-1-902806-38-9 .
ബാഹ്യ ലിങ്കുകൾ Historical Amnesia: The Romani Holocaust — Desicritics Extensive online resource on the Holocaust of the Romanies from Holocaust Survivors and Remembrance Project: "Forget You Not" Non-Jewish Victims of Persecution in Germany Archived 2012-01-13 at the Wayback Machine .
—About the Holocaust, Yad Vashem Histories, Narratives and Documents of the Roma and Sinti (Gypsies) , Center for Holocaust and Genocide Studies, University of Minnesota Documentation and Cultural Centre of German Sinti and Roma (German) (English) A Brief Romani Holocaust Chronology Roma-Sinti Genocide (Parajmos) Resources , Prevent Genocide International Memorial of Poraimos (Romani) – a project by Yahad – In Unum and Roma Dignity Archived 2015-05-11 at the Wayback Machine .
Roma and Sinti Under-Studied Victims of Nazism (Symposium Proceedings), PDF, 98 р.
Persecution and resistance of Gypsies under Nationalsocialism (in German) Gypsies: A Persecuted Race A People Uncounted.
The Untold Story of the Roma .
Aaron Yeger.
പൊയ്സർ നദി
മുംബൈയിലെ ഒരു നദിയാണ് പൊയ്സർ നദി .
സഞ്ജയ് ഗാന്ധി ദേശീയോദ്യാനത്തിൽ ഉത്ഭവിച്ച് മാർവെ ക്രീക്ക് വഴി അറേബ്യൻ കടലിലേക്ക് ചേരുന്നു.
വ്യാവസായിക മാലിന്യങ്ങളും മലിനജലവും അനിയന്ത്രിതമായി പുറന്തള്ളുന്നതു മൂലം ഈ നദി ഇപ്പോൾ നഗരത്തിലെ ഒരു അഴുക്കുചാൽ മാത്രമായി മാറിയിട്ടുണ്ട്.
ഏകദേശം 7 കിലോമീറ്ററാണ് ഇതിന്റെ നീളം.
ശരാശരി വീതി 10 മീറ്ററും ആഴം 4 മീറ്ററും ആണ്.
അപ്പാ പാഡ, ക്രാന്തി നഗർ, കുറാർ വില്ലേജ്, ഹനുമാൻ നഗർ, താക്കൂർ കോംപ്ലക്സ്, മഹീന്ദ്ര ആൻഡ് മഹീന്ദ്ര, (വെസ്റ്റേൺ എക്സ്പ്രസ് ഹൈവേയ്ക്ക് സമീപം), പൊയിസർ എന്നീ സ്ഥലങ്ങളിലൂടെ ഒഴുകുന്നു.
ഒരു കാലത്ത് ഈ നദിയിലെ ജലം ആളുകൾ ഗാർഹികാവശ്യങ്ങൾക്കായി ഉപയോഗിച്ചിരുന്നു.
ഗണേശോത്സവത്തോടനുബന്ധിച്ചുള്ള വിഗ്രഹനിമഞ്ജനത്തിനായും ആളുകൾ ഈ നദിയിൽ എത്തിയിരുന്നു.
നദിയ്ഇലെ മാലിന്യത്തിന്റെ അളവ് കൂടിയതോടെ ഇത് നിലച്ചു.
2005 ൽ മുംബൈയിലെ വെള്ളപ്പൊക്കത്തിനിടയിൽ, പൊയ്സർ നദി കരകവിഞ്ഞൊഴുകി.
മലിനജലം ഈ നദിയുടെ പരിസരങ്ങളിലുള്ള കെട്ടിടങ്ങളിലും എത്തി.
ഈ പ്രദേശത്തെ ഒരു ജലസംഭരണിയിലേക്ക് മാലിന്യം ഒഴുകിയെത്തിയതോടെ ജലജന്യരോഗങ്ങൾ പടർന്നുപിടിച്ചു ഇതേത്തുടർന്ന് ചുറ്റുപാടുകളിൽ താമസിക്കുന്നവർ ദുരിതത്തിലായി.
നദിയുടെ സമീപമുള്ള മഹീന്ദ്ര മഹീന്ദ്ര സ്ഥാപനങ്ങളിലും ഈ വെള്ളം കയറി വലിയ സാമ്പത്തിക നഷ്ടമുണ്ടായി.
2021-22 കാലയളവിലെ മഹാരാഷ്ട്ര സംസ്ഥാന ബഡ്ജറ്റിൽ പൊയ്സർ, ദഹിസർ , ഓഷിവാരാ നദികളുടെ പുനരുദ്ധീകരണത്തിനായി 1500 കോടി രൂപ വകയിരുത്തി.
പൊയ്‌ക്കാൽ കുതിര ആട്ടം പൊയ്‌ക്കൽ കുതിരൈ ആട്ടം നടത്തുന്നയാൾ
പൊയ്‌ക്കാൽ കുതിര ആട്ടം അല്ലെങ്കിൽ പുറൈവി ആട്ടം ( തമിഴ് :പൊയ്‌ക്കാൽ குதிரை ஆட்டம்) (ഡമ്മി കുതിര നൃത്തം) തമിഴ്‌നാട്ടിലെ നാടോടി നൃത്തങ്ങളിൽ ഒന്നാണ്.
ഒരു വ്യക്തിക്ക് നൃത്തം ചെയ്യാൻ കഴിയുന്ന തരത്തിൽ ഉള്ളിൽ വിടവുള്ള ഒരു ഡമ്മി കുതിരയെ ഉപയോഗിച്ച് നടത്തുന്ന ഒരു തരം നൃത്തമാണിത്.
നിർമ്മാണസാമഗ്രികൾ
ഒരു കുതിരയുടെ ശരീരത്തിന്റെ ഡമ്മി രൂപം ഭാരം കുറഞ്ഞ വസ്തുക്കളാൽ നിർമ്മിച്ചതാണ് ( ചണം , കാർഡ്ബോർഡ് , പേപ്പർ , ഗ്ലാസ് ), ഡമ്മിയുടെ വശങ്ങളിലുള്ള തുണി നർത്തകിയുടെ കാലുകൾ മറയ്ക്കുന്നു.
നർത്തകർ തടി കാലുകൾ സ്വന്തം കാലിൽ കെട്ടുന്നു, അങ്ങനെ അവർ തറയിൽ തട്ടുമ്പോൾ ശബ്ദം പുറപ്പെടുവിക്കും, അത് കുതിരയുടെ കുളമ്പുകൾ പോലെയാണ്.
നർത്തകി വാളോ ചാട്ടയോ വീശുന്നു.
ഈ നാടോടി നൃത്തം അവതരിപ്പിക്കാൻ വളരെയധികം പരിശീലനവും വൈദഗ്ധ്യവും ആവശ്യമാണ്.
പുരുഷന്മാരും സ്ത്രീകളും ചേർന്നാണ് ഷോ അവതരിപ്പിക്കുന്നത്.
ഈ കലാപ്രകടനം പൊതുവെ മതപരമായ ആഘോഷവേളകളിൽ ക്രമീകരിച്ചിരിക്കുന്നതും ജനങ്ങൾക്ക് വിനോദം നൽകുന്നതുമാണ്.
പശ്ചാത്തല സംഗീതം
ക്ലാരിയോനെറ്റ് , ഡ്രം , ദക്ഷിണേന്ത്യൻ നാടോടി നൃത്തോപകരണങ്ങളായ കുന്ദളം, നയ്യാണ്ടി മേളം, തവിൽ , നാധസ്വരം , പമ്പൈ , താളം തുടങ്ങിയവയുടെ സംഗീതത്തിന്റെ അകമ്പടിയോടെയാണ് ഈ നൃത്തം അവതരിപ്പിക്കുന്നത്.
ഈ കലാപ്രകടനം അയ്യനാരുടെ ആരാധനയുമായി ബന്ധപ്പെട്ടിരിക്കുന്നു, ഇത് പ്രധാനമായും തഞ്ചാവൂരിന്റെ ചുറ്റുപാടിൽ നിലനിൽക്കുന്നു.
രാജാവിന്റെയും രാജ്ഞിയുടെയും വേഷം ധരിച്ച് ഒരു ജോടി നർത്തകർ ഈ നൃത്തം അവതരിപ്പിക്കുന്നു.
ചിലപ്പോൾ, അവർ ആയോധനമുറകളിൽ മുഴുകുകയും അവർ മണിക്കൂറുകളോളം ഒരുമിച്ച് ആളുകളെ രസിപ്പിക്കുകയും ചെയ്യുന്നു.
ന്യൂഡൽഹിയിലെ റിപ്പബ്ലിക് ദിന ആഘോഷങ്ങളിലെ പ്രധാന ആകർഷണങ്ങളിലൊന്നാണ് ഡമ്മി-ഹോഴ്‌സ് ഷോ-അഥവാ പൊയ്കാൽ കുതിര നൃത്തം.
ഈ ഷോ അവതരിപ്പിക്കാൻ എല്ലാ വർഷവും തമിഴ്‌നാട്ടിൽ നിന്ന് നാടോടി കലാകാരന്മാരെ അയയ്ക്കുന്നു.
ഇതര കാഴ്ച
ഈ അടുത്തകാലത്തെ ഗവേഷണങ്ങൾ പൊയ്ക്കാൽ കുതിരകളെ മറാട്ട പാരമ്പര്യമായി കണ്ടെത്തുന്നു..
അവലംബങ്ങൾ ↑ ↑ ↑ ↑ ↑ Prakash Talwar, "Travel and Tourism Management", Isha Books, Delhi, 2006.
pp.134
പൊയ്കൈ ആഴ്‌വാർ
പാഞ്ചജന്യമെന്ന ശംഖിന്റെ അവതാരമായി കരുതപ്പെടുന്ന ആഴ്വാർ .
കവിയും ഫലിതപ്രിയനുമായിരുന്ന ഈ ആഴ്വാർ കാഞ്ചിയിൽ ജനിച്ചു.
പ്രസിദ്ധമായ കൃതിയാണ് തിരുവന്താതി .
തുടങ്ങിയ പാദത്തിൽ അവസാനിക്കുന്ന അന്ത്യപ്രാസരീതിയിലുള്ള കാവ്യമാണിത്.
കളവഴി എന്ന ഗീതത്തിന്റെ ഉടമയാണെന്നും പറയപ്പെടുന്നു.
100 ഗീതങ്ങൾ രചിച്ച ഈ ആഴ്വാർ  കോച്ചെങ്കണ്ണ ചോഴൻ,രാജശേഖരപണ്ഡ്യൻ,വലിധര ചേരൻ എന്നിവരുടെ സുഹൃത്തായിരുന്നു.
സരായോഗി എന്നും വിളിക്കപ്പെട്ടിരുന്നു.
പൊയ്ത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അംങ്കത്തിൽ നിന്ന് വ്യത്യസതമായ മറ്റൊരേർപ്പാടായിരുന്നു പൊയ്ത്ത് .
രണ്ട് വ്യക്തികളോ ദേശങ്ങളോ തമ്മിലുള്ള സ്വകാരൃസമരമായിരുന്നു അത്.
പൊയ്ത്തിനെക്കുറിച്ച് പൊതുജനങ്ങൾക്കും നാട്ടുവാഴികൾക്കും അറിവ് നൽകണമെന്ന് നിർബന്ധമില്ല.
പൊയ്യ ഇംഗ്ലീഷ് വിലാസം https://ml.wikipedia.org/wiki/Poyya
കേരളത്തിലെ തൃശ്ശൂർ ജില്ലയിൽ സ്ഥിതിച്ചെയ്യുന്ന ഒരു ഗ്രാമമാണ് പൊയ്യ .
അന്നമനട, മാള, കുഴൂർ, കുഴൂർ, എരവത്തൂർ, കൊച്ചുകടവ് , വെണ്ണൂർ, പൂപ്പത്തി, കോട്ടമുറി എന്നിവ സമീപ പ്രദേശങ്ങളാണ് ജനസംഖ്യ
2001 ലെ സെൻസസ് പ്രകാരം ജനസംഖ്യ 10,478 ആണ് ഇവിടെ ഉണ്ടായിരുന്നത്.
ഇതിൽ 5,003 പുരുഷന്മാരും 5,475 സ്ത്രീകളുമാണ്.
ബസേലിയോസ്‌ മാർത്തോമാ പൗലോസ് ദ്വിതീയൻ ഇംഗ്ലീഷ് വിലാസം https://ml.wikipedia.org/wiki/Baselios_Mar_Thoma_Paulose_II
മലങ്കര ഓർത്തഡോക്സ് സുറിയാനി സഭയുടെ പരമാധ്യക്ഷ സ്ഥാനം വഹിച്ചിരുന്ന 21-ആമത്തെ മലങ്കര മെത്രാപ്പോലീത്തയും സഭയുടെ എട്ടാമത്തെ പൗരസ്ത്യ കാതോലിക്കോസുമായിരുന്നു ബസേലിയോസ്‌ മാർത്തോമാ പൗലോസ് ദ്വിതീയൻ .
തൃശ്ശൂർ ജില്ലയിലെ കുന്നംകുളത്ത് പഴഞ്ഞിക്കടുത്തുള്ള മങ്ങാട് കൊള്ളന്നൂർ കെ.എ.ഐപ്പിന്റെയും  കുഞ്ഞീറ്റയുടെയും രണ്ടാമത്തെ മകനായി 1946 ആഗസ്ത് 30 ന് ജനിച്ചു.
ആദ്യനാമം കെ.ഐ. പോൾ എന്നായിരുന്നു.
പഴഞ്ഞി ഗവ.
ഹൈസ്‌കൂളിൽ സെക്കൻഡറി സ്‌കൂൾ വിദ്യാഭ്യാസത്തിന് ശേഷം തൃശ്ശൂർ സെന്റ് തോമസ് കോളേജിൽ നിന്ന് ഫിസിക്സിൽ ബി.എസ്.സി.ബിരുദവും കോട്ടയം സി.എം.എസ് കോളേജിൽ നിന്ന് സാമൂഹിക ശാസ്ത്രത്തിൽ ബിരുദാനന്തര ബിരുദം നേടി.
കോട്ടയം ഓർത്തഡോക്സ്  വൈദിക സെമിനാരിയിലും സെറാംപൂർ സർവ്വകലാശാലയിലുമായി വൈദിക പഠനം പൂർത്തിയാക്കിയ അദ്ദേഹം 1972-ൽ ശെമ്മാശ പട്ടവും 1973-ൽ വൈദിക സ്ഥാനവും സ്വീകരിച്ചു.
1982-ൽ പൗലോസ് മാർ മിലിത്തിയോസ് എന്ന പേരിൽ എപ്പിസ്ക്കോപ്പയായി വാഴിക്കപ്പെട്ട ഇദ്ദേഹത്തെ 1985-ൽ പുതുതായി രൂപീകരിച്ച കുന്നംകുളം ഭദ്രാസനത്തിന്റെ ആദ്യ മെത്രാപ്പൊലിത്തയായി നിയമിച്ചു.
2006 ഒക്‌ടോബർ 12-ന്  നിയുക്ത കാതോലിക്കായായി തിരഞ്ഞെടുക്കപ്പെട്ടു.
നാലു വർഷത്തിനുശേഷം ബസേലിയോസ്‌ മാർത്തോമാ ദിദിമോസ് പ്രഥമൻ സ്ഥ്യാനത്യാഗം ചെയ്തതിനെ തുടർന്ന് 2010 നവംബർ 1-ന് പരുമല സെമിനാരിയിൽ വെച്ച് ബസേലിയോസ്‌ മാർത്തോമാ പൗലോസ് ദ്വിതീയൻ എന്ന പേരിൽ കാതോലിക്കാ ബാവയായി വാഴിക്കപ്പെട്ടു.
മലങ്കര ഓർത്തഡോക്സ് സഭയുടെ ചരിത്രത്തിൽ കുന്നംകുളം പ്രദേശത്തു നിന്നുള്ള മൂന്നാമത്തെ മലങ്കര മെത്രാപ്പൊലിത്തയും പരുമല തിരുമേനിക്കു ശേഷം മെത്രാൻ സ്ഥാനത്തേക്ക്  തെരഞ്ഞെടുക്കുന്ന ഏറ്റവും പ്രായം കുറഞ്ഞ വ്യക്തിയുമായിരുന്നു ഇദ്ദേഹം.
2020 ജനുവരിയിൽ അർബുദം സ്ഥിരീകരിച്ചതിനെ തുടർന്ന് ചികിത്സയിലായിരുന്ന ഇദ്ദേഹം 2021 ജൂലൈ 12-ന് അന്തരിച്ചു.
അവലംബം ↑ Eastern Christianity and Politics in the Twenty-First Century.
United Kingdom: Taylor Francis.
ബസ് കണ്ടക്ടർ ഇംഗ്ലീഷ് വിലാസം https://ml.wikipedia.org/wiki/Bus_conductor_film
മമ്മൂട്ടി , ജയസൂര്യ , ഭാവന , നികിത , മംമ്ത മോഹൻദാസ് എന്നിവർ പ്രധാനവേഷങ്ങളിൽ അഭിനയിച്ച് 23 ഡിസംബർ 2005 -ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ബസ് കണ്ടക്ടർ .
വൈശാഖാ മൂവീസിന്റെ ബാനറിൽ പി. രാജൻ നിർമ്മിച്ച് വി.എം. വിനു സംവിധാനം ചെയ്തിരിക്കുന്ന ഈ ചിത്രം വൈശാഖ റിലീസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി.എ. റസാഖ് ആണ്.
അഭിനേതാക്കൾ മമ്മൂട്ടി – സുൽത്താൻവീട്ടിൽ സക്കീർ ഹുസൈൻ (ബസ് കണ്ടക്ടർ കുഞ്ഞാക്ക) ഇന്നസെന്റ് – സ്ഥലം ബ്രോക്കർ മജീദ് ജയസൂര്യ – നജീബ് ദേവൻ – കുഞ്ഞാക്കയുടെ ഉപ്പ ഹരിശ്രീ അശോകൻ – കിളി ഗോവിന്ദൻ അനിൽ – ഇൻസ്പെക്ടർ അഗസ്റ്റിൻ – ഭാസ്കരൻ സുരാജ് വെഞ്ഞാറമൂട് നികിത തുക്രാൽ – നൂർജഹാൻ ഭാവന – സുഗന്ധി മംമ്ത മോഹൻദാസ് – സെലീന ബിന്ദു പണിക്കർ – കുഞ്ഞാക്കയുടെ ഉമ്മ കൽപ്പന – അമ്പിളി കുളപ്പള്ളി ലീല പൂർണ്ണിമ – കുഞ്ഞാക്കയുടെ മൂത്ത സഹോദരി കഥാതന്തു
മൈത്രി ബസ്സിന്റെ കണ്ടക്ടറും ഉടമസ്ഥനുമായ സുൽത്താൻവീട്ടിൽ സക്കീർ ഹുസൈൻ എന്ന കുഞ്ഞാക്ക ( മമ്മൂട്ടി ) പിതാവിന്റെ ( ദേവൻ ) മരണശേഷം ചെറുപ്പത്തിലേ കുടുംബ ഭാ‍രം ഏറ്റെടുക്കേണ്ടി വന്നവനാണ്.
ഉമ്മയും ( ബിന്ദു പണിക്കർ ) സഹോദരിയും( പൂർണ്ണിമ ) ഭർത്താവും( ഇന്നസെന്റ് ) അവരുടെ മകൻ നജീബും( ജയസൂര്യ ) മറ്റ് മക്കളും പിന്നെ മറ്റൊരു സഹോദരിയും അസുഖക്കാരിയുമായ സെലീനയും ( മംമ്ത മോഹൻദാസ് ) അടങ്ങുന്നതാണ് കുഞ്ഞാക്കയുടെ സുൽത്താൻ വീട്.
റോഡ്‌കിംഗ് ബസ്സിന്റെ മുതലാളിയായ സ്ഥലം പോലീസ് ഇൻസ്പെക്ടറുടെ ചെയ്തികൾ കുഞ്ഞാക്കയ്ക്ക് സ്ഥിരം തലവേദന സൃഷ്ടിക്കുന്നു.
കൂടാതെ രഹസ്യ കാമുകിയായ ബ്രാഹ്മണ പെൺകുട്ടി സുഗന്ധിയെ ( ഭാവന ) ഉപേക്ഷിച്ച് നജീബ് ദുബായിലേയ്ക്ക് പോയപ്പോൾ ഗർഭിണിയായി വീട്ടിൽ നിന്ന് പുറത്താക്കപെട്ട സുഗന്ധിയെ കുഞ്ഞാക്കയ്ക്ക് സംരക്ഷിക്കേണ്ടി വരുന്നു.
വീട്ടുകാരും നാട്ടുകാരും സുഗന്ധിയുമായുള്ള കുഞ്ഞാക്കയുടെ ബന്ധത്തെ തെറ്റിദ്‌ധരിക്കുന്നു.
കുഞ്ഞാക്കയുടെ കാമുകി നൂർജഹാൻ ( നികിത ) ബസ്സിലെ കിളി ഗോവിന്ദൻ ( ഹരിശ്രീ അശോകൻ ) ഭാര്യ അമ്പിളി( കൽപ്പന ) എന്നിങ്ങനെ ചുരുക്കം ചിലർ മാത്രമേ സ്വന്തം വീട്ടിൽ നിന്ന് പുറത്തായ കുഞ്ഞാക്കയെ മനസ്സിലാക്കുന്നുള്ളൂ.
നജീബ് ദുബായിൽ നിന്ന് വരുമ്പോൾ സത്യം എല്ലാവരും മനസ്സിലാക്കും എന്നാണ് കുഞ്ഞാക്കയുടെ പ്രതീക്ഷ.
പക്ഷേ വീട്ടുകാർ മറ്റൊരു പെൺകുട്ടിയുമായി നജീബിന്റെ നിക്കാഹ് ഉറപ്പിക്കാൻ പോകുകയാണ്.
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്.
ഗാനങ്ങൾ മാനത്തെ മണിച്ചി തത്തേ – മധു ബാലകൃഷ്ണൻ , റിമി ടോമി കോണ്ടോട്ടി പള്ളീൽ പെരുന്നാളല്ലേ – മധു ബാലകൃഷ്ണൻ , റിമി ടോമി വാതാപി ഗണപതിം – ബിന്നി കൃഷ്ണകുമാർ ഏതോ രാത്രി മഴ – കെ.ജെ. യേശുദാസ് ഏതോ രാത്രി മഴ – കെ.എസ്. ചിത്ര അണിയറ പ്രവർത്തകർ ഛായാഗ്രഹണം: സഞ്ജീവ് ശങ്കർ ചിത്രസം‌യോജനം: പി. സി. മോഹനൻ കല: ബോബൻ ചമയം: പി.വി. ശങ്കർ , ജോർജ്ജ് വസ്ത്രാലങ്കാരം: എസ്.ബി. സതീഷ് നൃത്തം: സുജാത സംഘട്ടനം: അനൽ അരശ് എഫക്റ്റ്സ്: മുരുകേഷ് ഡി.ടി.എസ്. മിക്സിങ്ങ്: ലക്ഷ്മി നാരായണൻ നിർമ്മാണ നിയന്ത്രണം: ആന്റോ ജോസഫ് നിർമ്മാണ നിർവ്വഹണം: ഉണ്ണി രൂപവാണി , ഷഫീർ സേട്ട് എക്സിക്യൂട്ടീവ് പ്രോഡ്യൂസർ: എം.എസ്. അജിത പുറത്തേക്കുള്ള കണ്ണികൾ ബസ് കണ്ടക്ടർ ഇന്റർനെറ്റ് മൂവി ഡാറ്റാബേസിൽ ബസ് കണ്ടക്ടർ – മലയാളസംഗീതം.
ബസേലിയോസ്‌ മാർത്തോമാ മാത്യൂസ് തൃതീയൻ Baselios Marthoma Mathews III Baselios Marthoma Mathews III
മലങ്കര ഓർത്തഡോക്സ് സുറിയാനി സഭയുടെ പരമാധ്യക്ഷനായ മലങ്കര മെത്രാപ്പോലീത്തയും പൗരസ്ത്യ കാതോലിക്കോസുമാണ് ബസേലിയോസ്‌ മാർത്തോമാ മാത്യൂസ് തൃതീയൻ (Baselios Marthoma Mathews III).
22-മത് മലങ്കര മെത്രാപ്പോലീത്തയും സഭയുടെ ഒൻപതാമത് കാതോലിക്കയുമാണ് ഇദ്ദേഹം.
മലങ്കര ഓർത്തഡോക്സ് സഭാ പ്രധാനമേലദ്ധ്യക്ഷൻ എന്ന നിലയിൽ ഇദ്ദേഹം ഓറിയന്റൽ ഓർത്തഡോക്സ് സഭകളുടെ പരമാചാര്യൻമാരിൽ ഒരാളാണ്.
കോട്ടയം വാഴൂർ മറ്റത്തിൽ അന്ത്രയോസിന്റെയും മറിയാമ്മയുടെയും മകനായി 1949 ഫെബ്രുവരി 12-ന് ജനിച്ചു.
ആദ്യ പേര് എം.എ മത്തായി എന്നായിരുന്നു.
വാഴൂർ സെന്റ്‌ പീറ്റേഴ്‌സ്‌ എൽപിഎസ്‌ സ്കൂൾ,  സെന്റ്‌ പോൾസ്‌ യുപിഎസ്‌, എസ്‌വിആർവി ഹൈസ്കൂൾ, എൻഎസ്‌എസ്‌ കോളേജ്‌, സിഎംഎസ്‌ കോളേജ്‌ കോട്ടയം എന്നിവിടങ്ങളിൽ ആയിരുന്നു സ്കൂൾ-കോളേജ് വിദ്യാഭ്യാസം.
തുടർന്ന് കോട്ടയം പഴയ സെമിനാരി എന്നറിയപ്പെടുന്ന ഓർത്തഡോക്സ് തിയോളജിക്കൽ സെമിനാരിയിൽ നിന്ന് ഗ്രാഡ്യുവേറ്റ് ഇൻ സേക്രഡ് തിയോളജി, സെറാംപൂർ യൂണിവേഴ്സിറ്റിയിൽ നിന്ന് ബാച്ച്ലർ ഓഫ് ഡിവിനിറ്റി എന്നീ ബിരുദങ്ങൾ നേടിയ ഇദ്ദേഹം റഷ്യയിലെ ലെനിൻഗ്രാഡ് തിയോളജിക്കൽ അക്കാഡമിയിൽ നിന്നും ദൈവശാസ്ത്രത്തിൽ ഉപരിപഠനം നടത്തി.
അതിനു ശേഷം റോമിലെ പൊന്തിഫിക്കൽ ഓറിയന്റൽ ഇൻസ്റ്റിട്യൂട്ടിൽ ചേർന്ന ഇദ്ദേഹം തിയോളജിയിൽ ബിരുദാനന്തര ബിരുദവും ഡോക്ട്രേറ്റും നേടി.
വൈദിക, മെത്രാൻ പദവികളിൽ
കോട്ടയം പഴയ സെമിനാരിയിൽ വൈദിക വിദ്യാർത്ഥിയായി ചേർന്ന ഇദ്ദേഹത്തിന് 1978-ൽ വൈദിക സ്ഥാനം ലഭിച്ചു.
1991 ഏപ്രിൽ 30-ന് മാത്യൂസ് മാർ സേവേറിയോസ് എന്ന പേരിൽ എപ്പിസ്ക്കോപ്പാ പദവിയിലേക്ക് ഉയർത്തപ്പെട്ട ഇദ്ദേഹം 1993-ൽ കണ്ടനാട് വെസ്റ്റ് ഭദ്രാസനത്തിന്റെ  മെത്രാപ്പോലീത്തയായി നിയമിതനായി.
പഴയ സെമിനാരിയിലെ അധ്യാപകൻ, സഭാ വൈദിക സംഘം പ്രസിഡന്റ്,  സഭാ സുന്നഹദോസ് സെക്രട്ടറി എന്നീ നിലകളിലും പ്രവർത്തിച്ചിരുന്നു.
കാതോലിക്കാ പദവിയിൽ
നിലവിലെ കാതോലിക്കയും മലങ്കര മെത്രാപ്പോലീത്തയും ആയിരുന്ന മാർത്തോമാ പൗലോസ് ദ്വിതീയൻ ബാവ 2021 ജൂലൈ 12-ന് അന്തരിച്ചതിനെ തുടർന്ന് ഒഴിവു വന്ന ഈ പദവികളിലേക്ക്  സഭയുടെ എപ്പിസ്കോപ്പൽ സുന്നഹദോസ് ഇദ്ദേഹത്തിന്റെ പേര് നിർദ്ദേശിച്ചു.
2021 ഒക്ടോബർ 14-ന് പരുമലയിൽ വെച്ച് നടന്ന മലങ്കര അസോസിയേഷൻ എന്ന പള്ളി പ്രതിനിധിയോഗം ഈ നിർദ്ദേശത്തെ അംഗീകരിച്ചതിനെ തുടർന്ന് മലങ്കര മെത്രാപ്പോലീത്തയായി പ്രഖ്യാപിക്കുകയും ഒക്ടോബർ 15-ന് പരുമല പള്ളിയിൽ വെച്ച് നടന്ന സ്ഥാനാരോഹണ ചടങ്ങുകളിൽ കാതോലിക്കയായി വാഴിക്കുകയും ചെയ്തു.
അവലംബങ്ങൾ 1 2 H.H. Baselios Marthoma Mathews III, The Ninth Catholicos of the East in Malankara ↑ ഓർത്തഡോക്സ് സഭയ്ക്ക് പുതിയ പരമാധ്യക്ഷൻ, ബസേലിയോസ് മാർത്തോമ മാത്യൂസ് തൃതീയൻ സ്ഥാനമേറ്റു ഏഷ്യാനെറ്റ് ന്യൂസ്, 15 ഒക്ടോബർ 2021 ↑ മാത്യൂസ് തൃതീയൻ ബാവാ പൗരസ്ത്യ കാതോലിക്കാ , മലയാള മനോരമ, 16 ഒക്ടോബർ 2021 ↑ ഓർത്തഡോക്‌സ് സഭയുടെ പരമാധ്യക്ഷൻ ബസേലിയോസ് മാർത്തോമ മാത്യൂസ് ത്രിതീയൻ സ്ഥാനമേറ്റു , മാതൃഭൂമി, 15 ഒക്ടോബർ 2021
ബസ് ഇംഗ്ലീഷ് വിലാസം https://ml.wikipedia.org/wiki/Bus Benz-Omnibus, 1896 ബാംഗ്ലൂരിലെ വോൾ വോ എയർ കണ്ടീഷൻ പാസഞ്ചർ ബസ്സ് പ്രമാണം:DTC low-floor bus ഡെൽഹിയിലെ പുതിയ താഴ്ന്ന തറയുള്ള ബസ്
അനേകം പേർക്ക് യാത്രചെയ്യാൻ പാകത്തിൽ തയ്യാറാക്കിയിരിക്കുന്ന ഒരു 
വലിയ വാഹനമാണ് ബസ് .
ബസ്സുകൾ കൂടുതലായും ഉപയോഗിച്ച് വരുന്നത് പൊതു ഗതാഗതത്തിനാണ് .
വിനോദയാത്രകൾക്കും വിവാഹങ്ങൾക്കും മറ്റുമായി ബസ് ഉപയോഗിക്കുന്നവരുമുണ്ട്.
8 മുതൽ 200 യാത്രികർക്ക് ഒരേ സമയം യാത്ര ചെയ്യാവുന്ന ബസുകളുണ്ട് .
സാധാരണയായി ഒറ്റനിലയുള്ള ബസുകളാണ്(Single Decker Bus) പൊതുവേ കണ്ടുവരുന്നത്.
രണ്ടു നിലയുള്ള ബസുകളും(Double Decker Bus), ഒന്നിനോടൊന്ന് കൂടിച്ചേർന്ന ബസ്സുകളും(Articulated Bus) നിലവിലുണ്ട്.
കൂടാതെ സാധാരണ ബസ്സുകളിൽ നിന്ന് വ്യത്യസ്തമായി അധികം നീളമില്ലാത്തതും, ഒറ്റനിലയുള്ളതുമായ ചെറിയ ബസ്സുകളും(Midibus, Minibus) ഇപ്പോൾ നിരത്തുകളിൽ സജീവമാണ്.
ഇപ്പോൾ ദീർഘദൂരയാത്രകക്ക് ഉതകുന്ന വിധത്തിൽ ആധുനിക സം വിധാനങ്ങളോട് കൂടിയ എയർബസ്സ് ലഭ്യമാണ്.
ഇത്തരം ബസുകളിൽ എ.സി, ടെലിവിഷൻ തുടങ്ങിയ ആധുനിക സം‌വിധാനങ്ങളും ഉറങ്ങുവാനായി മെത്തകളൂം ഉണ്ടായിരിക്കും.
വിവാഹ യാത്രകൾക്കും, വിനോദയാത്രകൾക്കും, മറ്റുമായി ഉപയോഗിച്ചുവരുന്നത് ആഡംബരബസുകളാണ്(Luxurious Bus).
ബസുകളിൽ സാധാരണയായി ഇന്ധനമായി ഡീസലാണ് ഉപയോഗിച്ച് വരുന്നത്.
ആദ്യകാലങ്ങളിൽ ആവി ഉപയോഗിച്ച് ചലിപ്പിച്ചിരുന്ന ബസ്സുകളും ഉണ്ടായിരുന്നു.
വൈദ്യുതി ഉപയോഗിച്ച് ചലിക്കുന്ന ബസ്സുകളെ ട്രോളി ബസ് എന്ന് പറയുന്നു.
ഡീസൽ ഉപയോഗിച്ച് പ്രവർത്തിക്കുന്ന ബസ്സുകളാണ് ലോകം മുഴുവൻ കൂടുതലായും ഉപയോഗിച്ച് വരുന്നത്.
ലാറ്റിൻ ഭാഷയിലുള്ള ഒമ്‌നിബസ് (എല്ലാവർക്കും വേണ്ടി) എന്ന പദത്തിൽ നിന്നാണ് ബസ് എന്ന നാമം രൂപം കൊണ്ടത് എന്ന് പറയപ്പെടുന്നു.
ചരിത്രം ഒന്നിനോടൊന്ന് കൂടിച്ചേർന്ന ആർട്ടികുലേറ്റഡ് ബസ്- ബ്രസീൽ
ഏകദേശം 1662 കാലഘട്ടം മുതലാണ് ബസുകളുടെ ഉത്ഭവം എന്ന് കരുതപ്പെടുന്നു.
എന്നിരുന്നാലും, 1820 കാലഘട്ടം വരെ ബസ്സുകൾ വ്യാപകമായിരുന്നില്ല.
തുടക്കത്തിൽ ഗതാഗതമാധ്യമത്തിനുപയോഗിച്ചിരുന്നത് കുതിരവണ്ടിയുടെ മാതൃകയിലുള്ള ബസുകളായിരുന്നു.
പഴയ തപാൽ വണ്ടിയുടേയും, കുതിരവണ്ടിയുടേയും ഒരു മിശ്രിത രൂപമായിരുന്നു ഈ വണ്ടികൾക്ക്.
1830 മുതൽ ആവിയിൽ ഓടുന്ന ബസുകൾ(Steam Bus) നിലവിൽ വന്നു.
ഇവയുടെ നൂതനാവിഷ്കാരമാണ് വൈദ്യുത ട്രോളി ബസുകൾ.
മുൻപേ നിർമ്മിച്ച വൈദ്യുത കമ്പികളുടെ അടിയിൽക്കുടേ മാത്രമേ ഈ ബസുകൾ സഞ്ചരിച്ചിരുന്നുള്ളു.
ഇത് പിന്നീട് നഗരങ്ങളിൽ വ്യാപകമായി, ഇവയില് നിന്ന് രൂപാന്തരം പ്രാപിച്ചവയാണ് ഇന്ന് കാണുന്ന ബസുകൾ.
ആദ്യത്തെ യന്ത്രവൽകൃത ബസുകളുടെ ആവിർഭാവത്തോടുകൂടിച്ചേർന്ന് മോട്ടോർ വണ്ടികളും രൂപപ്പെട്ടുവന്നു.
1895 കാലഘട്ടത്തിൽ ഓടിക്കൊണ്ടിരുന്ന യന്ത്രവൽകൃത ബസുകളുടെ രൂപം വിപുലമാക്കിയത് 1900 കാലഘട്ടതിലാണ്.
1950 കളോടുകൂടി പൂർണ്ണരീതിയിലുള്ള ബസുകൾ വ്യാപകമായി.
പലപേരുകളിലുള്ള വിവിധ രൂപത്തിലുള്ള ബസുകൾ ലോകം മുഴുവൻ പാരമ്പര്യത്തിനനുസരിച്ചും, വിപണന തന്ത്രങ്ങൾക്കനുസരിച്ചും വ്യത്യാസപ്പെട്ടിരിക്കും.
എന്നിരുന്നാലും ബസുകൾ എത്ര തന്നെ മാറ്റങ്ങൾക്ക് വിധേയമായാലും അവയുടെ അടിസ്ഥാനപരമായ രൂപത്തിന് മാറ്റം സംഭവിക്കാറില്ല.
സാധാരണ രൂപകല്പന രണ്ടു നിലയുള്ള ഡബിൾ ഡെക്കർ ബസ് കേരളത്തിലെ ഒരു ഡബിൾ ഡെക്കർ ബസ്
യന്ത്രവൽകൃത ബസുകൾ ഉണ്ടായ കാലം മുതൽക്കേ ബസിന്റെ എഞ്ചിൻ ചില ബസുകളിൽ മുൻഭാഗത്തായും, വേറെ ചിലതിൽ പിൻഭാഗത്തായുമാണ് കാണാറുള്ളത്.
ആദ്യകാലങ്ങളിൽ പിൻഭാഗത്ത് മാത്രമുണ്ടായിരുന്ന ബസിന്റെ വാതിൽ പിന്നീട് മുൻഭാഗത്തും, പിന്നീട് നടുഭാഗത്തും, അതിനുശേഷം മുന്നിലും പിന്നിലും ഒരേ പോലെ വതിലുകളുള്ള ബസുകളും ഉണ്ടായി ഇങ്ങനെ ആവശ്യാനുസരണം ബസിന്റെ നിർമ്മാണത്തിലും മാറ്റങ്ങൾ വരുകയുണ്ടായി.
സാധാരണയായി രണ്ട് അക്ഷദണ്ഡമുള്ള (Axles) വളയാത്ത നീളമുള്ള ഒറ്റ നിലയുള്ള ബസുകളാണ് കൂടുതലും നിർമ്മിച്ച് വരുന്നത്.
ചെറിയ യാത്രകൾക്കും മറ്റുമായി ഉപയോഗിച്ചിരുന്ന മിഡിബസ് വികസിപ്പിച്ചെടുത്തതാണ് സിംഗിൾ ഡെക്കർ ബസ്സുകൾ.
വേനിൽ (Van) നിന്ന് രൂപാന്തരം സംഭവിച്ചവയാണ് മിനി ബസ്സുകൾ.
ഡബിൾ ഡെക്കർ ബസ്സുകളും, ആർട്ടിക്കുലേറ്റഡ് ബസുകളും വലിയ തോതിൽ യാത്രികരെ വഹിച്ചുകൊണ്ട് പോകാൻ പാകത്തിലാണ് തയ്യാറാക്കിയിരിക്കുന്നത്.
പക്ഷേ ഇതിൻറെ ഉപയോഗം പലരാജ്യങ്ങളിലെയും റോഡുകളെ ആശ്രയിച്ചിരിക്കും.
ഡബിൾ ഡെക്കർ ബസ്, സിംഗിൾ ഡെക്കർ ബസിൻറെ ആകൃതിയിലാണ് നിർമ്മിച്ചിരിക്കുന്നത് പക്ഷേ സിംഗിൾ ഡെക്കർ ബസിനെ അപേക്ഷിച്ച് ഡബിൾ ഡെക്കർ ബസിൻറെ മുകളിൽ യാത്രികരെ വഹിക്കാൻ പാകത്തിൽ ഒരു തട്ടുകൂടിയുണ്ടാകും എന്ന് മാത്രം.
മുകളിലെ തട്ടിലേക്ക് കയറുവാനായി പിന്ഭാഗത്തെ പടിയോട് ചേർന്ന് ഒരു പടിത്തട്ടുകൂടിയുണ്ടായിരിക്കും.
ബസിൻറെ മുൻ വശം പുതിയ വാഹനങ്ങളുടേതുപോലെയും പിൻവശം പാരമ്പര്യരീതിയിലുമാണ് നിർമ്മിച്ചിരിക്കുന്നത്.
പക്ഷേ ആർട്ടിക്കുലേറ്റഡ് ബസ് ഇതിൽ നിന്ന് വ്യത്യസ്തമയി ഒരു  വാഹനം മറ്റൊരു വാഹനത്തെ വലിച്ചുകൊണ്ടുപോകുന്ന തരത്തിൽ ബസിൻറെ പിന്ഭാഗത്തായി ഒന്നോ രണ്ടോ ബോഗികൾ കൂട്ടിച്ചേർത്താണ് നിർമ്മിച്ചിരിക്കുന്നത്.
സാധാരണ ബസ്സുകളുടേതുപോലെ ആര്ട്ടിക്കുലേറ്റഡ് ബസിലും രണ്ട് കവാടങ്ങളാണ് ഉള്ളത്, ഒന്ന് മുന്ഭാഗത്തും മറ്റൊന്ന് പിന്ഭാഗത്തും.
പുതിയ തരം ആർട്ടിക്കുലേറ്റഡ് ബസുകളിൽ ബസിൻറെ ഉള്ളിൽ ഒരൊറ്റം മുതൽ മറ്റെ അറ്റം വരെ സഞ്ചരിക്കാൻ പാകത്തിലാണ് നിർമ്മിച്ചിരിക്കുന്നത്.
ചിത്രശാല കെ.എസ്.ആർ.ടി.സി ബസ് കെ.എസ്.ആർ.ടി.സി ബസ് കേരളത്തിലെ ഒരു സാധാരണ ബസ് കൊച്ചിയിൽ സർവ്വീസ് നടത്തുന്ന ഡബിൾ ഡക്കർ ബസ്.
അവലംബം ↑ http://www.herodote.net/histoire/evenement.php?jour=18260810 പുറത്തേക്കുള്ള കണ്ണികൾ Wikimedia Commons has media related to Bus .
Bus type definitions Archived 2009-04-25 at the Wayback Machine .
Archived 2010-10-19 at the Wayback Machine .
Bus and Coach photos Archived 2009-02-04 at the Wayback Machine .
Bus and coach photos from Brazil and South America
ബസേലിയോസ്‌ ക്ലീമിസ് ഇംഗ്ലീഷ് വിലാസം https://ml.wikipedia.org/wiki/Baselios_Cleemis
മലങ്കര സുറിയാനി കത്തോലിക്കാ സഭയുടെ അധ്യക്ഷനും സഭയിൽ നിന്നുള്ള പ്രഥമ കർദ്ദിനാളുമാണ് മേജർ ആർച്ച് ബിഷപ്പ് ബസേലിയോസ്‌ ക്ലീമിസ് കാതോലിക്കാ ബാവാ.
1959 ജൂൺ 15-ന് പത്തനംതിട്ട ജില്ലയിലെ തിരുവല്ലക്ക് സമീപം മുക്കൂർ എന്ന സ്ഥലത്താണ് മാർ ക്ലീമിസ് ജനിച്ചത്.
ഐസക്ക് തോട്ടുങ്കൽ എന്നായിരുന്നു ആദ്യനാമം.
തിരുവല്ല മൈനർ സെമിനാരിയിലെ വിദ്യാഭ്യാസത്തിന് ശേഷം ആലുവാ മംഗലപ്പുഴ സെന്റ്.
ജോസഫ്സ് പൊന്തിഫിക്കൽ ഇൻസ്റ്റിട്ട്യൂട്ടിൽ നിന്ന് ഫിലോസഫിയിൽ ബിരുദവും(1979 -1982) പൂന പേപ്പൽ സെമിനാരിയിൽ നിന്ന് ദൈവശാസ്ത്രത്തിൽ ബിരുദവും(1983 - 1986) നേടി.
1986 ജൂൺ 11-ന് പൗരോഹിത്യ പട്ടം സ്വീകരിച്ച അദ്ദേഹം ബാംഗ്ലൂർ ധർമ്മാരാം കോളേജിൽ ദൈവശാസ്ത്രത്തിൽ ബിരുദാനന്തരബിരുദ പഠനം (1986 -1989) നടത്തുകയും 1997-ൽ റോമിലെ ആഞ്ചലിക്കം സർവ്വകലാശാലയിൽ നിന്നും സഭൈക്യദൈവശാസ്ത്ര(Ecumenical Theology)ത്തിൽ ഡോക്ടറേറ്റ് നേടുകയും ചെയ്തു.
തിരികെ കേരളത്തിലെത്തിയ അദ്ദേഹം ബത്തേരി രൂപതയുടെ വികാരി ജനറൽ സ്ഥാനം വഹിച്ചു.
18 ജൂൺ 2001-ൽ ജോൺ പോൾ രണ്ടാമൻ മാർപ്പാപ്പ അദ്ദേഹത്തെ തിരുവനന്തപുരം രൂപതയുടെ സഹായമെത്രാൻ സ്ഥാനത്തേക്ക് നിയോഗിച്ചു.
15 ആഗസ്റ്റ് 2001-ൽ ഐസക്ക് മാർ ക്ലീമിസ് എന്ന പേരിൽ സ്ഥാനാരോഹിതനായി.
2003 സെപ്തംബെർ 11 -ന് തിരുവല്ല രൂപതയുടെ മെത്രാനായ അദ്ദേഹം തിരുവല്ല രൂപതക്ക് അതിരൂപത പദവി ലഭിച്ചതിനാൽ 2006 ജൂൺ 10-ന് തിരുവല്ല അതിരൂപതയുടെ പ്രഥമ ആർച്ച് ബിഷപ്പ് സ്ഥാനത്തേക്ക് ഉയർത്തപ്പെട്ടു.
2007 ജനുവരി 18-ന് മേജർ ആർച്ച് ബിഷപ്പായിരുന്ന മാർ സിറിൽ ബസേലിയോസ്  നിര്യാണത്തെ തുടർന്ന് 2007 ഫെബ്രുവരി 10-ന് മാർ ക്ലീമിസിനെ സഭ ആ സ്ഥാനത്തേക്ക് മാർപ്പാപ്പായുടെ അംഗീകാരത്തോടെ തെരഞ്ഞെടുത്തു.
2007 മാർച്ച് 5-ന് അദ്ദേഹം  മാർ ബസേലിയോസ്‌ ക്ലീമിസ് എന്ന നാമത്തിൽ തിരുവനന്തപുരം പട്ടം സെന്റ് മേരീസ് കത്തീഡ്രലിൽ വെച്ച് സീറോ-മലങ്കര കത്തോലിക്ക സഭയുടെ രണ്ടാമത്തെ മേജർ ആർച്ച് ബിഷപ്പ്സ്ഥാനത്തേക്ക് ആരോഹിതനായി.
കർദ്ദിനാൾ പദവി
ബസേലിയോസ്‌ ക്ലീമിസിനെ സഭയിലെ പ്രഥമ കർദ്ദിനാളായി ബെനഡിക്ട് പതിനാറാമൻ മാർപ്പാപ്പ 2012 ഒക്ടോബർ 24-ന് പ്രഖ്യാപനം ചെയ്തു.
നവംബർ 24-ന് കർദ്ദിനാളായി സ്ഥാനാരോഹണം ചെയ്യപ്പെട്ടു .
ബസേലിയോസ്‌ മാർത്തോമാ ദിദിമോസ് പ്രഥമൻ ഇംഗ്ലീഷ് വിലാസം https://ml.wikipedia.org/wiki/Baselios_Thoma_Didymos_I
മലങ്കര ഓർത്തഡോക്സ് സുറിയാനി സഭയുടെ പരമാധ്യക്ഷനായ പൗരസ്ത്യ കാതോലിക്കോസും  മലങ്കര മെത്രാപ്പോലീത്തയുമായിരുന്നു മോറാൻ മാർ ബസേലിയോസ്‌ മാർത്തോമാ ദിദിമോസ് പ്രഥമൻ .
ഇദ്ദേഹം 19-ആമത് മലങ്കര മെത്രാപ്പോലീത്തയും കേരളത്തിലെ കാതോലിക്കാ സ്ഥാപനത്തിന് ശേഷമുള്ള ഏഴാമത്ത കാതോലിക്കോസും ആയിരുന്നു.
1921 ഒക്ടോബർ 29-ആം തീയതി ഇട്ടിയവിര തോമസിന്റെയും ശോശാമ്മയുടെയും മകനായി മാവേലിക്കരയിൽ ജനനം.
സി.റ്റി.
തോമസ് എന്നായിരുന്നു ആദ്യനാമം.
കോട്ടയം സി.എം.എസ് കോളേജിൽ നിന്ന് ഇന്റർമീഡിയറ്റ് വിദ്യാഭ്യാസത്തിന് ശേഷം തിരുച്ചിറപ്പള്ളി നാഷണൽ കോളേജ്, മദ്രാസ് മാസ്റ്റൺ ട്രെയിനിംഗ് കോളേജ്, കാൺപൂർ ക്രൈസ്റ്റ് ചർച്ച് കോളേജ് എന്നിവിടങ്ങളിൽ നിന്നായി വിവിധ ബിരുദങ്ങൾ നേടി.
1950-ൽ വൈദികനായി.
തിരുച്ചിറപ്പള്ളി പൊന്നയ്യ ഹൈസ്കൂൾ, പത്തനാപുരം സെന്റ് സ്റ്റീഫൻസ് ഹൈസ്കൂൾ എന്നിവിടങ്ങളിൽ പ്രധാന അധ്യാപകനായും പത്തനാപുരം സെന്റ് സ്റ്റീഫൻസ് കോളേജിൽ ഇംഗ്ലീഷ് വിഭാഗം പ്രൊഫസറായും സേവനം അനുഷ്ഠിച്ചു.
1966 മുതൽ തോമസ് മാർ തീമോത്തിയോസ് എന്ന നാമധേയത്തിൽ മലബാർ ഭദ്രാസനത്തിന്റെ മെത്രാപ്പോലീത്തയായിരുന്ന ഇദ്ദേഹത്തെ 1992 സെപ്തബർ 10-ആം തീയതി കൂടിയ മലങ്കര സുറിയാനി ക്രിസ്ത്യാനി അസോസിയേഷൻ ബസേലിയോസ്‌ മാർത്തോമാ മാത്യൂസ് ദ്വിതീയന്റെ പിൻഗാമിയായി നിയുക്ത കാതോലിക്കോസ് സ്ഥാനത്തേക്ക് തെരഞ്ഞെടുത്തു.
ബസേലിയോസ്‌ മാർത്തോമാ മാത്യൂസ് ദ്വിതീയൻ പദവി ഒഴിഞ്ഞതിനെ തുടർന്നു് 2005  ഒക്ടോബർ 31-ആം തീയതി  ബസേലിയോസ്‌ മാർത്തോമാ ദിദിമോസ് പ്രഥമൻ എന്ന പേരിൽ പരുമല സെമിനാരിയിൽ വെച്ചു പൗരസ്ത്യ കാതോലിക്കോസും മലങ്കര മെത്രാപ്പോലീത്തയുമായി അവരോധിക്കപ്പെട്ടു.
നാലു മൂറോൻ കൂദാശകളിൽ സഹകാർമ്മികനായിരുന്ന ഇദ്ദേഹം 2009 ഏപ്രിൽ 4-ന് നടന്ന മൂറോൻ കൂദാശയിൽ പ്രധാന കാർമികനായിരുന്നു.
ഏറ്റവും അധികം മെത്രാൻ വാഴ്ച  (14 പേർ) നടന്നതും സഭയുടെ എപ്പിസ്ക്കോപ്പൽ സുന്നഹദോസിന്റെ അംഗസംഖ്യ (33 പേർ) എക്കാലത്തേതിലും വലുതായി തീരുകയും ചെയ്തത് ഇദ്ദേഹം കാതോലിക്കയായിരുന്നപ്പോഴാണ്.
വനിതകൾക്ക് പൊതുയോഗങ്ങളിൽ സംബന്ധിക്കുവാൻ അനുവാദം നൽകിയതും മെത്രാൻ തെരഞ്ഞെടുപ്പിന് മാനദണ്ഡവും പെരുമാറ്റചട്ടവും ഏർപ്പെടുത്തിയതും ഇദ്ദേഹമാണ്.
2010 ഒക്ടോബറിൽ പ്രായാധിക്യം മൂലം സ്ഥാനം ഒഴിഞ്ഞ ഇദ്ദേഹം നിയുക്ത കാതോലിക്കാ ആയിരുന്ന പൗലോസ് മാർ മിലിത്തിയോസിനെ 2010 നവംബർ 1-ആം തീയതി ബസേലിയോസ്‌ മാർത്തോമാ പൗലോസ് ദ്വിതീയൻ എന്ന പേരിൽ സഭയുടെ പുതിയ കാതോലിക്കാ ആയി വാഴിച്ചു.
തുടർന്ന് ദിദിമോസ് തിരുമേനിക്ക് വലിയ ബാവാ എന്ന സ്ഥാനനാമമായിരുന്നു സഭ നൽകിയിരിക്കുന്നത്.
വാർധക്യ സഹജമായ രോഗംമൂലം  പരുമല സെന്റ്‌ ഗ്രിഗോറിയസ്സ് ആശുപത്രിയിൽ വെച്ച് 2014 മെയ്‌ 26-ന് ഇദ്ദേഹം അന്തരിച്ചു.
അവലംബം ↑ ബസേലിയോസ്‌ മാർത്തോമാ ദിദിമോസ് I , മലങ്കര ഓർത്തഡോക്സ് സഭയുടെ വെബ്‌സൈറ്റ് ↑
ബസ്മ ബിൻത് തലാൽ ഇംഗ്ലീഷ് വിലാസം https://ml.wikipedia.org/wiki/Basma_bint_Talal
ജോർദാൻ രാജാവായിരുന്ന തലാലിന്റെയും ഭാര്യ സൈൻ അൽ ഷറഫ് രാജ്ഞിയുടെയും ഏക മകളാണ് ബസ്മ ബിൻത് തലാൽ (English: Princess Basma bint Talal ) .
ജോർദാനിലെ ഹുസൈൻ രാജാവിന്റെ സഹോദരിയായ ബസ്മ, നിലവിലെ രാജാവായ കിങ് അബ്ദുള്ള രണ്ടാമന്റെ പിതൃ സഹോദരിയാണ്.
ജോർദാൻ രാജകുമാരിയായാണ് ഇവർ പലപ്പോഴും പരിഗണിക്കപ്പെടുന്നത്.
ജനനം, പശ്ചാതലം
1951 മെയ് 11ന് ജോർദാനിലെ അമ്മാനിൽ ജനിച്ചു.
ബസ്മ ജനിച്ച് രണ്ടു മാസത്തിന് ശേഷം പിതാവ് തലാൽ ജോർദാൻ രാജാവായി.
തലാലിന്റെ പിതാവ് അബ്ദുള്ള രാജാവ് ഒന്നാമൻ ഇസ്രയേലിലെ ജെറുസലേമിൽ വെച്ച് കൊല്ലപ്പെട്ടതിനെ തുടർന്നായിരുന്നു സ്ഥാനാരോഹണം.
ബസ്മയ്ക്ക് ഒരു വയസ്സായ 1952ൽ ആരോഗ്യകാരണങ്ങളാൽ കിങ് തലാൽ രാജപദവി ഒഴിയാൻ നിർബന്ധിതനായി.
1972ൽ തലാൽ രാജാവ് മരണപ്പെട്ടു.
തലാലിന്റെ മരണ ശേഷം ബസ്മയുടെ മൂത്ത സഹോദരൻ ഹുസൈൻ രാജാവായി, 1935 മുതൽ 1999 വരെ അദ്ദേഹം രാജാവായി വാണു.
അമ്മാനിലെ അഹ്ലിയ്യ ഗേൾസ് സ്‌കൂളിൽ നിന്ന് പ്രാഥമിക വിദ്യാഭ്യാസം നേടി.
തുടർന്ന്, ഇംഗ്ലണ്ടിലെ ബെനെൻഡൻ സ്‌കൂൾ, ഒക്‌സ്‌ഫോർഡ് സർവ്വകലാശാല എന്നിവിടങ്ങളിൽ നിന്ന് പഠനം പൂർത്തിയാക്കി.
വിവാഹം, ഔദ്യോഗിക ജീവിതം
1970 ഏപ്രിൽ രണ്ടിന് കേണൽ തിമൂർ ദാഗിസ്ഥാനിയെ വിവാഹം ചെയ്തു.
ഫറാഹ് ദാഗിസ്ഥാനി (ജനനം 1971 മാർച്ച് 25), 2004 സെപ്തംബർ 23ന് സഊദ് അബ്ദുൽ അസീസ് സുലൈമാൻ  വിവാഹം ചെയ്തു.
ഗാസി ദാഗിസ്ഥാനി ( ജനനം 1974 ജൂലൈ 21),2006 സെപ്തംബർ ഏഴിന് സമൻത മഹ്ദി സൈഫി വിവാഹം ചെയ്തു.
197ദകളുടെ അന്ത്യത്തിൽ കേണൽ തിമൂറുമായുള്ള വിവാഹം ബസ്മ വേർപ്പെടുത്തി.
198 ഏപ്രിൽ 14ന് വാലിദ് അൽ ഖുർദി എന്നയാളെ വിവാഹം ചെയ്തു.
ഈ ബന്ധത്തിലും രണ്ടു മക്കളുണ്ട്.